**Všetkým záujemcom**

|  |  |  |  |
| --- | --- | --- | --- |
| Váš list číslo/zo dňa | Naša značka | Vybavuje/linka | Dátum |
| 20.01.2021 | VO 01/2021 | JUDr. Mrázová  0905/834056 | 25.1.2022 |

**VEC**

Odpoveď na žiadosť o vysvetlenie

Dňa 20.01.2022 bola verejnému obstarávateľovi od záujemcu prostredníctvom systému Josephine doručená žiadosť o vysvetlenie podkladov a inej dokumentácie v podlimitnej zákazke na uskutočnenie stavebných prác (vyhlásenej vo Vestníku verejného obstarávania č. 294/2021 z 27.12.202 pod sp. zn. 59783 - WYP):

**„Rekonštrukcia Západného paláca NKP Hrad Beckov“**

vyhlásenej Obcou Beckov, Beckov č. 180, 916 38 Beckov, IČO: 00311413.

Týmto na žiadosť uvedenú vyššie odpovedáme touto odpoveďou.

I.

**Otázky záujemcov zneli:**

**Otázka č. 1:**

Žiadame preverenie vhodnosti skladby strechy nad miestnosťou 1.02 a 1.03, preverenie vhodnosti asfaltových pásov a spôsob ukončenia hydroizolácie na kamenných stenách.

**Odpoveď verejného obstarávateľa na otázku č. 1:**

Skladba bola skonzultovaná s viacerými stavebnými inžiniermi, kde sme dospeli k záveru, že použitie asfaltových pásov bude najvhodnejším riešením pre strechu nad rytierskou sálou a cateringom. Do skladby sme doplnili naviac jednu vrstvu asfaltových pásov, ktorá bude slúžiť ako poistná hydroizolácia-aktualizovaný výkres strechy.

Verejný obstarávateľ dopĺňa aj výkres k streche, ktorý zasielame v prílohe k tejto odpovedi a na ktorom je rozpracovaná strecha.

Na konci sme spravili update výkazu výmer kde sme doplnili 2x perforovaný plech a asfaltový pás nalepovací - vyznačené modrou farbou.

**Prosíme, pri určovaní Vašej ponukovej ceny oceňujte tento, upravený výkaz-výmer!!**

**Otázka č. 2:**

Žiadame o vyhotovenie dokumentácie k zábradliu č. 3, kde nie je jasný spôsob prevedenia vyhotovenia zábradlia a upevnenie o kamennú stenu.

**Odpoveď verejného obstarávateľa na otázku č. 2:**

Verejný obstarávateľ dopĺňa výkres, ktorý zasielame v prílohe k tejto odpovedi a na ktorom je rozpracované požadované.

**Otázka č. 3:**

Žiadame doplniť detail osadenia pieskovcového chrliča na streche 2.01, spôsob upevnenia a nadväznosť na strešné vrstvy.

**Odpoveď verejného obstarávateľa na otázku č. 3:**

Verejný obstarávateľ dopĺňa výkres, ktorý zasielame v prílohe k tejto odpovedi a na ktorom je rozpracované požadované.

**Otázka č. 4:**

Žiadame doplniť detailnejšie dokumentáciu k lávke nad miestnosťou 1.06. Lávka v architektúre nie spracovaná na úrovni realizačnej dokumentácie.

**Odpoveď verejného obstarávateľa na otázku č. 4:**

Detailné spracovanie lávky vo forme realizačnej dokumentácie je vyhotovené v časti statika, kde sú rozkreslené jednotlivé rezy, rozpísané jednotlivé prierezy a konštrukčné vyhotovenie.

**Zohľadnite pri vypracovávaní Vašej ponuky vyššie uvedené skutočnosti.**

**Opakujeme, že Vás žiadame, aby ste pri určovaní Vašej ponukovej ceny oceňovali upravený výkaz-výmer, ktorý zasielame v prílohe k tejto odpovedi.**

II.

Verejný obstarávateľ konštatuje, že z dôvodu spracovania odpovede na túto žiadosť o vysvetlenie už bola posunutá lehota pre predkladanie ponúk a termín otvárania ponúk z 25.01.2022 a zároveň odpoveď je zverejnená v dostatočnom predstihu a z tohto dôvodu nie je potrebné už opakovane **predĺžiť lehotu na predkladanie ponúk**.

S pozdravom

....................................................

Daniel Hladký

starosta obce Beckov

**Prílohy:**

Výkres č. 1 – strecha (k odpovedi na otázku č. 1)

Výkres č. 2 – Detail zábradlie (k odpovedi na otázku č. 2)

Výkres č. 3 – Detail osadenia chrliča (k odpovedi na otázku č. 3)

Upravený výkaz-výmer

Predmet zákazky bude financovaný z nenávratného finančného príspevku v rámci programu: „Podnikanie v oblasti kultúry, kultúrne dedičstvo a kultúrna spolupráca“ finacovaného z Finančného mechanizmu Európskeho hospodárskeho priestoru 2014 – 2021, štátneho rozpočtu a z rozpočtových prostriedkov verejného obstarávateľa.

Skratka programu: CLT Číslo Projektu: CLT01014

Číslo Zmluvy: 942/2020

Správca programu: Ministerstvo investícií, regionálneho rozvoja a informatizácie Slovenskej republiky

Názov projektu: Urobme autentickú rekonštrukciu a poďme do toho (akronym DRAGON) https://www.crz.gov.sk/zmluva/5267118/).

  